ΓΡΑΠΤΗ ΕΡΩΤΗΣΗ E-3930/00

υποβολή: Joaquim Miranda (GUE/NGL) και Ilda Figueiredo (GUE/NGL) προς την Επιτροπή

(13 Δεκεμβρίου 2000)

Θέμα: Προστασία του ευρωπαϊκού ναυπηγο-επισκευαστικού τομέα

Είναι γνωστά τα προβλήματα που αντιμετωπίζει ο ναυπηγο-επισκευαστικός τομέας της Ευρωπαϊκής Ένωσης, ειδικότερα στην Πορτογαλία. Ωστόσο, ανεξάρτητα από αυτήν την κατάσταση, η πορτογαλική εταιρεία Soflusaπου ανήκει στον όμιλο CP, και έχει την ευθύνη των ποτάμιων διασυνδέσεων μεταξύ Λισσαβώνας και Μπαρέιρο, αποφάσισε να προμηθευθεί από αυστραλιανή επιχείρηση (την Austral Ships) 8 νέα σκάφη τύπου καταμαράν, συνολικής αξίας 10 δισ. εσκούδος, περίπου ποσό το οποίο θα χρηματοδοτηθεί κατά 60 % από κοινοτικούς πόρους.

Στα πλαίσια του διεθνούς διαγωνισμού που πραγματοποιήθηκε, την καλύτερη προσφοράπέβαλαν τα ναυπηγεία του Μονντέγκο της Πορτογαλίας, προσφορά την οποία μολονότι πληροφορήθηκε η ενδιαφερόμενη εταιρεία Soflusa αποφάσισε να μη λάβειπόψη.

Έχοντας κατά νου τα προαναφερθέντα, θα μπορούσε άραγε η Επιτροπή να αναφέρει:

1. Τι θέση θα λάβει σε ό,τι αφορά την απόφαση της πορτογαλικής επιχείρησης Soflusa να προτιμήσει τα αυστραλιανά ναυπηγεία, παρ' ότι η απόφαση αυτή έρχεται σε αντίθεση με τα αποτελέσματα ενός διεθνούς διαγωνισμού;

2. Με ποιο τρόπο σκοπεύει να προασπίσει τα συμφέροντα των ευρωπαϊκών ναυπηγείων, συμπεριλαμβανομένων και των πορτογαλικών, σε τέτοιες καταστάσεις;

Απάντηση του κ. Bolkestein εξ ονόματος της Επιτροπής

(1 η Μαρτίου 2001)

Τα στοιχεία πουπέβαλαν τα Αξιότιμα Μέλη του Κοινοβουλίου δεν επιτρέπουν στην Επιτροπή να αποφανθεί επί του βάσιμου της διαδικασίας που ακολούθησε η πορτογαλική εταιρεία Soflusa για την ανάθεση μιας σύμβασης προμήθειας σκαφών τύπου καταμαράν σε μια αυστραλιανή επιχείρηση (την Austal Ships).

Το κοινοτικό δίκαιο προβλέπει οδηγίες στον τομέα της σύναψης δημοσίων συμβάσεων οι οποίες εφαρμόζονται στις συμβάσεις πουπερβαίνουν τα κοινοτικά όρια(1) όταν ο αναθέτων φορέας μπορεί να θεωρηθεί αναθέτουσα αρχή κατά την έννοια των εν λόγω οδηγιών. Έτσι, αναθέτουσες αρχές είναι το κράτος, οι οργανισμοί τοπικής αυτοδιοίκησης και οι οργανισμοί δημοσίου δικαίου των οποίων οι ορισμοί περιέχονται στις προαναφερθείσες οδηγίες.

Τίποτα δεν εμποδίζει την αναθέτουσα αρχή να επιτρέψει την πρόσβαση οικονομικών παραγόντων τρίτων χωρών στις συμβάσεις,πό τους ίδιους όρους με εκείνους που προβλέπονται για τους οικονομικούς παράγοντες της Κοινότητας.

Στην περίπτωση που αναφέρουν τα Αξιότιμα Μέλη του Κοινοβουλίου, αν η αξία της σύμβασηςπερβαίνει κατά πολύ τα ανώτατα όρια εφαρμογής των κοινοτικών οδηγιών σχετικά με τις δημόσιες συμβάσεις, δεν παρέχεται καμία πληροφορία για τη φύση της εταιρείας Soflusa προκειμένου να καθοριστεί αν μπορεί ή όχι να θεωρηθεί αναθέτουσα αρχή, και ως εκ τούτου αν είναιποχρεωμένη ή όχι να εφαρμόζει τις οδηγίες αυτές. Ωστόσο, ακόμη και αν ήτανποχρεωτική η εφαρμογή των εν λόγω οδηγιών, ελλείψει πλήρους τεκμηρίωσης, δεν είναι δυνατόν να κριθεί η ορθή διεξαγωγή της διαδικασίας.

Η Επιτροπή έχει πλήρη επίγνωση της κρισιμότητας της κατάστασης που επικρατεί στην παγκόσμια ναυπηγική βιομηχανία, η οποία έχει προκληθεί κυρίως από αθέμιτες εμπορικές πρακτικές της Νότιας Κορέας, και του δυνητικού αντίκτυπού της στα κοινοτικά ναυπηγεία.

Στην έκθεσή της, την οποία ενέκρινε στις 15 Νοεμβρίου 2000(2), η Επιτροπή κατέληξε στο συμπέρασμα ότι οι ενισχύσεις λειτουργίας δυνάμει του κανονισμού (ΕΚ) αριθ. 1540/98 του Συμβουλίου της 29ης Ιουνίου 1998, περί των νέων κανόνων ενισχύσεως της ναυπηγικής βιομηχανίας(3), δεν πρόσφεραν λύση για το πρόβλημα των πρακτικών της Νότιας Κορέας. Ωστόσο, μεταξύ των προτεινόμενων ενεργειών περιλαμβάνεται η δέσμευση της να εξετάσει τις δυνατότητες πρότασης μέτρων για την αντιμετώπιση του προβλήματος της Κορέας σύμφωνα με τον κανονισμό.

Κατά συνέπεια, στη συνεδρίασή της, στις 29 Νοεμβρίου 2000, η Επιτροπή επιβεβαίωσε ότι είναι αντιτίθεται στην παράταση των ενισχύσεων λειτουργίας. Δήλωσε επίσης ότι σε περίπτωση που, στο πλαίσιο της διαδικασίας βάσει του κανονισμού για τους φραγμούς στο εμπόριο, η Επιτροπή δεν επιτύχει ικανοποιητική για την Κοινότητα λύση κατόπιν διαπραγματεύσεων με τη Νότια Κορέα, θαποβάλει σχετική έκθεση στο Συμβούλιο μέχρι την 1 Νοεμβρίου 2001 και θα εισηγηθεί την προσφυγή στον ΠΟΕ με αίτημα τη λήψη μέτρων προστασίας από τις αθέμιτες κορεατικές πρακτικές. Επιπροσθέτως, και ταυτοχρόνως, η Επιτροπή θα εισηγηθεί τη θέσπιση ενός αμυντικού μηχανισμού για την προσωρινή παροχή στήριξης, ο οποίος θα αφορά ειδικά στην αντιμετώπιση των αθέμιτων κορεατικών πρακτικών για το χρονικό διάστημα που θα απαιτηθεί μέχρι να ολοκληρωθεί η κινηθείσα στο πλαίσιο του ΠΟΕ διαδικασία.

Η Επιτροπή δήλωσε επίσης ότι είναι διατεθειμένη να επιτρέψει τη χορήγηση περισσότερων κρατικών ενισχύσεων για έρευνα και ανάπτυξη στον κλάδο της ναυπηγικής βιομηχανίας καιπενθύμισε ότι σήμερα διατίθενται σημαντικοί πόροι βάσει του κοινοτικού προγράμματος πλαισίου για την έρευνα. Επιπλέον, τα κοινοτικά ναυπηγεία θα εξακολουθήσουν να έχουν τη δυνατότητα εκμετάλλευσης άλλων μορφών ενισχύσεων όπως οι επενδυτικές ενισχύσεις για καινοτομία, οι περιφερειακές ενισχύσεις για επενδύσεις με σκοπό τον εκσυγχρονισμό τωνφιστάμενων ναυπηγείων, καθώς και ενισχύσεις για την αναδιάρθρωση και το κλείσιμο μονάδων, εφόσον είναι αναγκαίο, για τηνποστήριξη της διαδικασίας διαρθρωτικής προσαρμογής και μετατροπής σε άλλες δραστηριότητες.

Οι απόψεις αυτές παρουσιάστηκαν στο Συμβούλιο Βιομηχανίας, στις 5 Δεκεμβρίου 2000, το οποίο επιδοκίμασε την αποφασιστικότητα της Επιτροπής να αντιμετωπίσει το πρόβλημα του αθέμιτου ανταγωνισμού της Κορέας και σημείωσε τις προτάσεις της Επιτροπής σχετικά με το θέμα αυτό.

Το επιχειρησιακό πρόγραμμα της περιφέρειας Lisboa e Vale do Tejo προβλέπει, στον άξονα III μέτρο 3.17, έργα βελτίωσης των πλωτών διασυνδέσεων ανάμεσα στις δύο όχθες του Τάγου, στο ύψος της Λισσαβώνας. Τα εν λόγω έργα δεν έχουν ακόμηποβληθεί στην Επιτροπή. Επομένως δεν είναι σε θέση να επιβεβαιώσει ή να διαψεύσει τη χρηματοδότηση κατά 60 % από κοινοτικούς πόρους όπως αναφέρουν τα Αξιότιμα Μέλη του Κοινοβουλίου. Ωστόσο, το μέσο ποσοστό συμμετοχής του μέτρου δεν είναι παρά 48,8 % και λαμβάνονταςπόψη το γεγονός ότι πρόκειται μάλλον για έργα που αποφέρουν έσοδα, το ειδικό ποσοστό που εφαρμόζεται στο έργο αυτό δεν μπορεί σε καμία περίπτωση ναπερβαίνει το 50 %.

(1) Η οδηγία που εφαρμόζεται, ενδεχομένως, στην εν λόγω σύμβαση είναι η οδηγία 93/36/ΕΟΚ της 14ης Ιουνίου 1993 περί συντονισμού των διαδικασιών για τη σύναψη συμβάσεων δημοσίων προμηθειών, ΕΕ L 199 της 9.8.1993 όπως τροποποιήθηκε από την οδηγία 97/52/ΕΚ του Κοινοβουλίου και του Συμβουλίου της 13ης Οκτωβρίου 1997 για την τροποποίηση των οδηγιών 92/50/ΕΟΚ, 93/36/ΕΟΚ και 93/37/ΕΟΚ περί συντονισμού των διαδικασιών για τη σύναψη δημοσίων συμβάσεωνπηρεσιών, συμβάσεων δημόσιων προμηθειών και συμβάσεων δημόσιων έργων αντιστοίχως, ΕΕ L 328 της 28.11.1997.

(2) COM(2000)730 τελικό.

(3) ΕΕ L 202 της 18.7.1998.